stanford-oval/wikipedia huggingface dataset:
เร็วคูณ 2 ดับเบิ้ลแรงท้านรก
เรื่องย่อ

หลังจากที่ไบรอัน โอ'คอนเนอร์ ถูกปลดจากอาชีพตำรวจและถูกตำรวจแอลเอตามล่า เนื่องจากเขามีความผิดฐานปล่อยตัว "ดอม" โดมินิก ทอเร็ตโต้ อดีตเพื่อนของเขาให้หนีรอดพ้นจากการถูกจับกุมที่แอลเอ ไบรอันจึงตัดสินใจหลบหนีออกจากแอลเอมาซิ่งในโลกใต้ดินที่ไมอามี
ที่ไมอามี ไบรอันได้ทำความรู้จักกับ เทจ ปาร์คเกอร์ ที่กลางวันเป็นเจ้าของอู่ซ่อมรถ และเป็นเจ้าของกิจการเรือเช่า ส่วนตอนกลางคืนเป็นโปรโมเตอร์แข่งรถใต้ดิน แถมเก่งกาจด้านไอทีอีกด้วย โดยการจัดการแข่งขันทุกครั้ง ถ้าเห็นว่ามีคิวว่างอยู่ เทจจะติดต่อชวนให้มาเข้าแข่งด้วยทุกครั้ง จนคืนวันหนึ่ง ไบรอันดันถูกจับได้ หลังจากที่มาเข้าแข่งด้วย หลังแข่งพวกตำรวจมาไล่จับ ไบรอันเองก็หนีเหมือนนักซิ่งคนอื่นๆแต่คราวนี้ดันหนีไม่พ้น พอดีในขณะนั้นทางการกำลังตามคดีเกี่ยวกับเจ้าพ่อยาเสพติดข้ามชาติชาวอาร์เจนติน่า ซึ่งทำธุรกิจส่งออก-นำเข้าบังหน้าที่ชื่อว่า คาร์เตอร์ เวโรน ซึ่งรับทำคดีโดย ผู้กำกับการกรมศุลฯ มาร์คัม
ทางการต้องการให้ไบรอันเป็นสายให้ เพื่อเข้าแทรกซึมและหาหลักฐาน ซึ่งคนที่บังคับให้ไบรอันต้องทำงานนี้ ไม่ใช่ใครที่ไหน นั่นก็คือ "เจ้าหน้าที่ บิลกินส์" เจ้านายเก่าของไบรอันนั่นเอง ที่เคยถูกเขาหักหลังเมื่อครั้งตอนอยู่ที่แอลเอ แคลิฟอร์เนีย ไบรอันจึงจำต้องรับงานนี้เพื่อลบล้างความผิดที่เคยกระทำของตัวเอง โดยตอนแรกทางการจับคู่หูให้โดยมาร์คัมแนะนำคนในสังกัดจับคู่ให้ แต่ไบรอันกลับไม่พอใจคนที่ทางการเสนอให้ เขาเลยเสนอที่จะหาคู่หูเอง โดยต้องไปปรับความสัมพันธ์ฉันเพื่อนกับซี้เก่า ซึ่งตอนนี้ได้รับสิทธิ์ภาคทัณฑ์ให้ออกจากบ้านได้ไม่เกินร้อยหลา ณ สนามแข่งแห่งหนึ่งที่บาสโตร์ หลังจากที่เคยโดนจับจำคุก 3 ปีข้อหาขโมยรถ "โรมัน เพียร์ซ" พร้อมกับยื่นข้อเสนอให้ว่า หากปฏิบัติภารกิจสำเร็จ โรมันก็จะพ้นโทษทั้งหมด ได้สิทธิพลเมืองกลับคืนมา โดยทั้งสองจะต้องปลอมตัวเป็นนักซิ่ง เพื่อจะได้ทำงานกับเวโรน ทางการได้ให้รถสองคันในการปฏิบัติภารกิจ โดยติดตั้งระบบจีพีเอสไว้ในรถทั้งสองคันด้วย
ก่อนที่จะได้เข้าทำงาน ไบรอันและโรมันจะต้องแข่งกับนักซิ่งรุ่นเก๋าคนอื่นๆเพื่อทำการทดสอบ หากผ่านจะได้เข้าทำงาน แต่เมื่อทั้งสองขับมาถึงจุดหมายที่เวโรนกำหนดก่อนทีมอื่นๆแล้ว มาร์คัมที่ได้รับแจ้งจากเจ้าหน้าที่เทคนิคว่า ทั้งสองออกนอกเส้นทาง เลยตีความเอาว่าพวกนั้นคิดจะหนี จึงได้เข้ามาดักรอและแสดงตัวเพื่อจะทำการเข้าจับกุม จนโรมันต้องตัดสินใจ(อย่างสิ้นคิด)ใช้ปืนที่แอบพกมา ยิงสวนใส่รถมาร์คัมกลับไป เพราะกลัวแผนแตก พอทั้งคู่สามารถนำของที่เวโรนวางไว้ที่เส้นชัยกลับมาส่งคืนให้เวโรนได้ จึงสอบผ่าน แล้วก็ได้เข้าทำงาน งานของเวโรนก็คือ ทั้งสองต้องทำการจัดขนส่งของให้ในเวลาและสถานที่ที่กำหนด ในงานนี้ทั้งสองได้รับความช่วยเหลือจากเจ้าหน้าที่สาวสวยชื่อ โมนิก้า ฟูเอนเตส ซึ่งทำงานเป็นสายและแฝงตัวมาก่อนหน้านี้เพื่อแกล้งเป็น'เด็กเสี่ย'และช่วยดูแลกิจการให้เวโรนด้วย
ในระหว่างภารกิจ ไบรอันกับโรมันบังเอิญได้พบว่า ทั้งสองกำลังเจอะเจอเหตุการณ์ทั้งสองอย่างในเวลาเดียวกัน และต้องใช้ความถูกต้องกับสัญชาตญาณของตัวเองตัดสินใจ ก็คืออย่างแรก ภารกิจที่ตัวเองได้รับจากทางการ มีความเสี่ยงต่อชีวิต และเกี่ยวข้องกับอนาคตของทั้งตัวเขาเองและเพื่อน และอย่างที่สอง เขากับโรมันพบว่า เวโรนใช้กลโกงสารพัดรูปแบบเพื่อให้กิจการของเขาเฟื่องฟู โดยการมีใต้โต๊ะและใช้อำนาจเจ้าหน้าที่ท้องถิ่นเพื่อความสะดวกต่อธุรกิจของตัวเอง เพื่ออนาคตของตัวไบรอันเองและเงื่อนไขที่ทางการยื่นข้อเสนอให้ กับทั้งอิสรภาพของคู่ซี้ ในที่สุดก็สามารถจับเวโรนได้ พร้อมกับของกลาง ทั้งไบรอันและโรมันจึงได้รับอิสรภาพ และได้สิทธิพลเมืองของตัวเองกลับคืนมาในที่สุด
นักแสดง

บทความหลัก: รายชื่อตัวละครในเดอะฟาสต์แอนด์เดอะฟิวเรียส
พอล วอล์กเกอร์ รับบท ไบรอัน โอคอนเนอร์
ไทรีส กิบสัน รับบท โรมัน เพียร์ซ
คริส บริจส์ รับบท เทจ ปาร์เกอร์
อีวา เมนเดส รับบท โมนิกา ฟูเอนเตส
โคล ฮาวเซอร์ รับบท คาร์เตอร์ เวโรน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เร็วคูณ 2 ดับเบิ้ลแรงท้านรก
เร็วคูณ 2 ดับเบิ้ลแรงท้านรก ที่อินเทอร์เน็ตมูวีเดตาเบส
เร็วคูณ 2 ดับเบิ้ลแรงท้านรก ที่สยามโซน
Internet Movie Cars Database - gallery of cars featured in 2 Fast 2 Furious
ข้อมูลภาพยนตร์เรื่อง เร็วคูณ 2 ดับเบิ้ลแรงท้านรก[ลิงก์เสีย]
รายละเอียดภาพยนตร์ในเว็บไซต์หนังดี
เลดลีย์ คิง

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  Ledley Brenton King
เกิด:   (1980-10-12) 12 ตุลาคม ค.ศ. 1980 (44 ปี)
เกิดที่:  สเตปนี้, ลอนดอน อังกฤษ
สูง:  188 เมตร
ตำแหน่ง:  เซ็นเตอร์แบ็ก
ข้อมูลสโมสร
สโมสรปัจจุบัน:  ทอตนัมฮอตสเปอร์ (ทูตประจำสโมสร)
ชุดเยาวชน
1996–1998:  ทอตนัมฮอตสเปอร์
ชุดใหญ่*
| ปี |  ทีม |  ลงเล่น† |  (ประตู)† |
| 1998–2012 |  ทอตนัมฮอตสเปอร์ |  268 |  (10) |
ทีมชาติ‡
| 2000–2002 |  อังกฤษ 21 ปี |  9 |  (0) |
| 2007 |  อังกฤษ ชุด B |  1 |  (0) |
| 2002– |  อังกฤษ |  21 |  (2) |
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น และ เป็นข้อมูล ณ วันที่ 22:00, 15 April 2012 (UTC).  † ลงเล่น (ประตู)  ‡ จำนวนนัดที่ลงเล่นและจำนวนประตูในนามทีมชาติ ข้อมูล ณ วันที่ 17:00, 24 June 2011 (UTC)
เลดลีย์ เบรนตัน คิง (อังกฤษ: Ledley Brenton King) เกิดวันที่ 12 ตุลาคม ค.ศ. 1980 เป็นอดีตนักฟุตบอลทีมชาติอังกฤษ เชื้อสายแอนทีกา เล่นในตำแหน่งกองหลังคิงส์เป็นนักฟุตบอลคนที่เล่นให้สโมสรฟุตบอลทอตนัมฮอตสเปอร์ ยาวนานที่สุด จึงได้เป็นกัปตันทีมสโมสรฟุตบอลทอตนัมฮอตสเปอร์ หลังจากแขวนสตั๊ดในปี 2012 เลดลีย์ คิง ทำหน้าที่เป็นทูตประจำสโมสรให้สเปอร์
แหล่งข้อมูลอื่น

เลดลีย์ คิง ข้อมูลจาก National-Football-Teams.com
Ledley King – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
TheFA.com profile
สถิติของ เลดลีย์ คิง ที่ Soccerbase
King's international data at England Football Online
Premier League profile เก็บถาวร 2012-10-01 ที่ เวย์แบ็กแมชชีน
เลดีกาเบรียลลา คิงส์ตัน

| เลดี กาเบรียลลา คิงส์ตัน |
| --- | --- |
เกิด: กาเบรียลลา มารีนา อเล็กซานดรา โอลิเฟีย 23 เมษายน พ.ศ. 2524 (43 ปี) ลอนดอน ประเทศอังกฤษ สหราชอาณาจักร
มีชื่อเสียงจาก: สมาชิกราชวงศ์วินด์เซอร์
คู่สมรส: โทมัส คิงส์ตัน (แต่งงาน 2019; ถึงแก่กรรม 2024)
บิดามารดา: เจ้าชายไมเคิลแห่งเคนต์ เจ้าหญิงไมเคิลแห่งเคนต์
เลดีกาเบรียลลา คิงส์ตัน (อังกฤษ: Lady Gabriella Kingston)
ประวัติ

เลดีกาเบรียลลา คิงส์ตัน (นามเดิม: เลดีกาเบียลลา วินด์เซอร์) เกิดเมื่อวันที่ 23 เมษายน พ.ศ. 2524 ณ โรงพยาบาลเซนต์แมรี กรุงลอนดอน เป็นพระธิดาคนเล็กในเจ้าชายและเจ้าหญิงไมเคิลแห่งเคนต์ เป็นพระนัดดาในเจ้าชายจอร์จ ดยุกแห่งเคนต์ และพระราชปนัดดาใน สมเด็จพระเจ้าจอร์จที่ 5 แห่งสหราชอาณาจักร โดยปัจจุบันอยู่ในลำดับที่ 56 ในการสืบราชบัลลังก์ โดยเธอได้รับการศึกษาที่ โรงเรียนดาวน์เฮาส์ และเมื่อ พ.ศ. 2547 เธอจบการศึกษาระดับปริญญาโทรจาก มหาวิทยาลัยบราวน์
เลดีกาเบรียลลาได้หมั้นหมายกับโทมัส คิงส์ตัน เมื่อเดือนสิงหาคม พ.ศ. 2561 ก่อนจะสมรสกันในวันที่ 18 พฤษภาคม พ.ศ. 2562 ที่จะถึงนี้ ซึ่งทั้งสองเลือกเชิญเฉพาะสมาชิกในราชวงศ์และยังไม่มีการเปิดเผยรายชื่อแขกทั่วไป ซึ่งงานจะจัดขึ้นที่โบสถ์เซนต์จอร์จ ภายในพระราชวังวินด์เซอร์ และหลังจากพิธีภายในโบสถ์ ทั้งคู่จะมีเพียงงานฉลองเล็ก ๆ ร่วมกับสมาชิกในครอบครัว ณ กระท่อมฟร็อกมอร์ ในพระราชวังวินด์เซอร์ โดยหลังจากสมรสแล้ว เลดีกาเบรียลลาได้เปลี่ยนมาใช้นามสกุลของสามี
เร็ว..แรงทะลุนรก ซิ่งแหกพิกัดโตเกียว

| เร็ว> .แรงทะลุนรก ซิ่งแหกพิกัดโตเกียว |
| --- | --- |
ใบปิดภาพยนตร์
กำกับ: จัสติน ลิน
เขียนบท: คริส มอแกน
อำนวยการสร้าง: นีล เอช. มอริตซ์
นักแสดงนำ:   ลูคัส แบล็ค  บาว วาว  นาตาลี เคลลี  ซุง กัง  ไบรอัน ที 
กำกับภาพ: สตีเฟน เอฟ. วินดัน
ตัดต่อ:   เคลลี มัตสึโมโตะ  ดัลลัส พิวต์  เฟรด แรสกิน 
ดนตรีประกอบ: ไบรอัน ไทเลอร์
บริษัทผู้สร้าง: ยูนิเวอร์แซลพิกเจอร์ส รีเลทิวิตีมีเดีย 
ผู้จัดจำหน่าย: ยูนิเวอร์แซลพิกเจอร์ส
วันฉาย:   16 มิถุนายน ค.ศ. 2006 (2006-06-16) 
ความยาว: 104 นาที
ประเทศ:   เยอรมัน  สหรัฐ 
ภาษา: อังกฤษ
ทุนสร้าง: 85 ล้านดอลลาร์สหรัฐ
ทำเงิน: 158.9 ล้านดอลลาร์สหรัฐ
เร็ว...แรงทะลุนรก ซิ่งแหกพิกัดโตเกียว (อังกฤษ: The Fast and the Furious: Tokyo Drift) เป็นภาพยนตร์แนวโลดโผนที่ออกฉายในปี ค.ศ. 2006 กำกับโดย จัสติน ลิน และเขียนบทโดย คริส มอแกน ภาพยนตร์เป็นภาคต่อยืนเดี่ยวของ เร็ว..แรงทะลุนรก (2001) และ เร็วคูณ 2 ดับเบิ้ลแรงท้านรก (2003) และเป็นภาพยนตร์เรื่องที่สามในแฟรนไชส์ เร็ว...แรงทะลุนรก แสดงนำโดย ลูคัส แบล็ค, บาว วาว, นาตาลี เคลลี, ซุง กังและไบรอัน ที ภาพยนตร์เล่าเรื่องราวของ ฌอน บอสเวลล์ (แบล็ค) นักเรียนโรงเรียนมัธยมผู้ชื่นชอบรถยนต์ เขาถูกส่งตัวไป โตเกียว เพื่ออาศัยร่วมกับพ่อที่เหินห่างและพบกับ ฮาน ลู ฌอนได้พบกับสิ่งที่ปลอบใจเขาในชุมชนดริฟต์ของเมือง
ภาพยนตร์เรื่องที่สามได้รับการยืนยันในเดือนมิถุนายน ค.ศ. 2005 โดย จัสติน ลิน ได้รับเลือกให้เป็นผู้กำกับ และคริส มอแกน ได้รับการว่าจ้างจากการออดิชันในเวลาต่อมา ซิ่งแหกพิกัดโตเกียว เป็นภาพยนตร์เรื่องแรกที่เริ่มต้นการทำงานร่วมกันอย่างยาวนานของในแฟรนไชส์ของ ลิน, มอแกนและไบรอัน ไทเลอร์ ผู้แต่งดนตรีประกอบ ภาพยนตร์เน้นที่วัฒนธรรมรถยนต์และการแข่งรถบนท้องถนน หลังไม่สามารถนำนักแสดงดั้งเดิมกลับมาได้ การถ่ายทำเริ่มต้นในเดือนสิงหาคมจนถึงเดือนพฤศจิกายน ค.ศ. 2005 โดยถ่ายทำที่ ลอสแอนเจลิสและโตเกียว ทำให้เป็นภาพยนตร์เรื่องแรกในแฟรนไชส์ที่ถ่ายทำในต่างประเทศ
เร็ว...แรงทะลุนรก ซิ่งแหกพิกัดโตเกียว ฉายเมื่อวันที่ 16 มิถุนายน ค.ศ. 2006 ภาพยนตร์ได้รับคำวิจารณ์ที่หลากหลาย โดยชมในเรื่องฉากขับรถ แต่ติในเรื่องของบทภาพยนตร์และการแสดงของนักแสดง ภาพยนตร์ทำเงิน 159 ล้านดอลลาร์สหรัฐทั่วโลก กลายเป็นภาพยนตร์ที่ทำเงินต่ำที่สุดในแฟรนไชส์ ภาพยนตร์ดำเนินเรื่องระหว่าง เร็ว...แรงทะลุนรก 6 และ เร็ว...แรงทะลุนรก 7
เรื่องย่อ

ขอต้อนรับสู่ยุคของพวกวัยรุ่นนอกคอกที่ใช้ชีวิตอยู่ในโลกของการซิ่งบนถนนหลวง เป็นการรุกเข้าสู่โลกแห่งการซิ่งรถที่ถูกปิดซ่อนไว้ของนครโตเกียว ที่ซึ่งเทรนด์ล่าสุดที่ถือกำเนิดจากญี่ปุ่นกำลังเข้าครอบงำโลก นั่นคือการซิ่งที่เรียกว่า "ดริฟต์"
รถแรง หญิงงามสุดเซ็กซี่ในเขตแดนต้องห้าม และการซิ่งดริฟต์ที่กลายเป็นหัวใจของส่วนผสมอันลงตัวนี้ สไตล์การซิ่งที่สุดโดดเด่นของญี่ปุ่นได้สร้างนักซิ่งรูปแบบใหม่ที่ต้องใช้เทคนิคผสมผสานไปกับความเร็วแบบท้าความตาย ที่ซึ่งการควบคุมในโลกที่ไม่มีสิ่งใดควบคุมได้คือสิ่งสำคัญยิ่งกว่าการเข้าเส้นชัย
ถึงแม้การออกไปซิ่งรถตามถนนหลวงจะเป็นหนทางหลบหนีให้พ้นจากบ้านที่ไร้ความสุขและโลกอันสุดฉาบฉวยรอบๆ ตัวสำหรับหนุ่มน้อยนอกคอกที่ชื่อ ฌอน บอสเวลล์ (ลูคัส แบล็ค) แต่การเข้าไปเกี่ยวข้องกับการซิ่งทำให้เขาไม่เป็นที่ชื่นชอบของเหล่าเจ้าหน้าที่บ้านเมือง หลังจากอุบัติเหตุครั้งล่าสุด และเพื่อหลีกเลี่ยงการต้องไปกินข้าวแดงในคุก เพราะข้อหาเดิมๆคือ ทำลายทรัพย์สินโดยเจตนา แถมยังเป็นเยาวชนอยู่ ฌอนจึงถูกส่งตัวไปให้อยู่กับพ่อที่ห่างเหินของเขาที่เป็นทหารประจำการอยู่ในโตเกียว
บัดนี้ ฌอนที่กลายเป็นไกจิน (พวกคนนอก,คำแสลงของคนญี่ปุ่นมักเรียกพวกฝรั่งยุโรป หรือคนอเมริกันตาน้ำข้าวอย่างฌอน แปลว่า 'ไอ้หรั่ง' เป็นต้น) อย่างเป็นทางการ รู้สึกว่าเขายิ่งถูกปิดกั้นในดินแดนแห่งขนบธรรมเนียมและความมีศักดิ์ศรีแบบต่างถิ่น แต่หลังจาก ทวิงกี้ (บาว วาว) เพื่อนซี้ชาวอเมริกันของเขา แนะนำให้เขารู้จักกับโลกใต้ดินของการซิ่งดริฟต์ ซึ่งเป็นการสร้างสมดุลระหว่างความเร็วและการเลี้ยวเลื้อยซิ่งไปตามทางโค้งและเส้นทางวกวนที่ทำ ให้หัวใจหยุดเต้นเอาได้ง่ายๆ ฌอนเกิดติดใจและพาตัวเองมาเจอปัญหาอีกเช่นเคย การซิ่งเพื่อความมันแบบเดิมถูกแทนที่ด้วยรูปแบบการซิ่งแบบใหม่ ซึ่งเข้ากันดีทีเดียวกับนิสัยหัวรั้นของฌอน
ครั้งแรกที่ออกไปซิ่ง ฌอนได้เจอกับ ดีเค (ไบรอัน ที) “ราชาแห่งการซิ่งดริฟต์” แชมป์ซิ่งรถที่เกี่ยวพันกับพวกยากูซ่า แก๊งค์มาเฟียญี่ปุ่นโดยไม่รู้ตัว ความพ่ายแพ้ของฌอนมาพร้อมกับราคาสูงลิ่วเมื่อเขาถูกบังคับให้ต้องทำงานใช้หนี้ภายใต้การดูแลของ ฮาน (ซ็อง คัง) ในไม่ช้า ฮานต้อนรับฌอนเข้าสู่ครอบครัวของเขาและแนะนำให้ฌอนได้รู้จักกับกฎในการดริฟต์ของแท้ แต่เดิมพันสำหรับฌอนและการซิ่งของเขายังคงสูงลิ่ว เมื่อพวกเขาเรียนรู้ที่จะยกระดับการซิ่งจนกลายเป็นศิลปะรูปแบบหนึ่ง พวกเขาจะต้องขับรถซิ่งที่ผ่านการปรับแต่งไปตามท้องถนนที่เต็มไปด้วยผู้คนใจกลางกรุงโตเกียวด้วยความเร็ว ลัดเลาะเลื้อยไปตามทางโค้งแคบด้วยเสียงขูดขีดของโลหะและกลิ่นยางไหม้ร้อนฉ่า
แต่เมื่อฌอนเกิดตกหลุมรัก นีล่า (นาธาลี เคลลี่) แฟนสาวของดีเค เหตุการณ์สุดระห่ำต่างๆ เริ่มบานปลายจนหยุดไม่อยู่ กระตุ้นอารมณ์จนถึงจุดไคลแม็กซ์ด้วยการเผชิญหน้าที่มีเดิมพันสูงลิ่วกับศัตรู บทลงโทษสำหรับผู้พ่ายแพ้ คือการโดนเนรเทศไปจากโตเกียวตลอดกาลโดย คามาตะ หัวหน้าแก๊งค์ยากูซ่า ซึ่งมีศักดิ์เป็น ลุงของดีเค (ซันนี่ ชิบะ) ถ้าพวกเขามีชีวิต รอดจากการซิ่งได้ เมื่อศักดิ์ศรีถูกท้าทาย และฝีมือในการซิ่งถูกผลักดันไปถึงขีดสุด โดยมีผู้ชนะเพียงคนเดียวเท่านั้นที่จะได้รับตำแหน่งแชมเปี้ยนใน The Fast and the Furious: Tokyo Drift
นักแสดง

บทความหลัก: รายชื่อตัวละครในเดอะฟาสต์แอนด์เดอะฟิวเรียส
ลูคัส แบล็ค รับบทเป็น ฌอน บอสเวลล์
ซุง กัง รับบทเป็น ฮาน ซึล-โอ
บาว วาว รับบทเป็น ทวิงกี้
ไบรอัน ที รับบทเป็น ทาคาชิ
นาตาลี เคลลี รับบทเป็น นีลา
ซอนนิ ชีบะ รับบทเป็น คาบาตะ (ลุงของทาคาชิ)
แซกเชอรี ทาย ไบรอัน รับบทเป็น เครย์
นิกกิ กริฟฟิน รับบทเป็น ซินดี (แฟนของเครย์)
แหล่งข้อมูลอื่น

วิกิคำคม มีคำคมที่กล่าวโดย หรือเกี่ยวกับ เร็ว..แรงทะลุนรก ซิ่งแหกพิกัดโตเกียว
เร็ว..แรงทะลุนรก ซิ่งแหกพิกัดโตเกียว ที่อินเทอร์เน็ตมูวีเดตาเบส
เร็ว..แรงทะลุนรก ซิ่งแหกพิกัดโตเกียว ที่สยามโซน
เลขระบุมาตรฐานของอเมซอน

เลขระบุมาตรฐานของอเมซอน (อังกฤษ: Amazon Standard Identification Number ตัวย่อ ASIN) เป็นตัวระบุเอกลักษณ์เป็นอักษรเลข ที่กำหนดโดยบริษัทแอมะซอนและบริษัทหุ้นส่วน เพื่อระบุสินค้าต่าง ๆ ภายในบริษัท
โครงสร้างและการใช้

แม้ ASIN จะเคยเป็นเอกลักษณ์ทั่วโลก แต่การขยายการค้าไปทั่วโลกได้เปลี่ยนสถานการณ์ ASIN ปัจจุบันจึงเป็นเอกลักษณ์เพียงในตลาดสินค้าหนึ่ง ๆ เท่านั้น[ต้องการอ้างอิง]
แม้สินค้าชนิดเดียวก็อาจมี ASIN หลายค่า และตลาดสินค้าในประเทศต่าง ๆ ก็อาจใช้ ASIN ต่างกันสำหรับสินค้าเดียวกัน[ต้องการอ้างอิง]
โดยทั่วไปแล้ว ASIN มักต่างกันในตลาดประเทศต่าง ๆ ยกเว้นเป็นสินค้าที่ ASIN จะได้กำหนดโดยค่าระบุนอกระบบที่ใช้เหมือนกันทุกประเทศ เช่น เลขมาตรฐานสากลประจำหนังสือ (ISBN)[ต้องการอ้างอิง]
สินค้าแต่ละอย่างที่ขายในแอมะซอน.คอมจะมี ASIN ที่เป็นเอกลักษณ์ สำหรับหนังสือที่มีเลขมาตรฐานสากลประจำหนังสือ 10 ตัว ASIN ก็จะเป็นค่า ISBN
หนังสือฉบับ Kindle จะไม่ใช้ค่า ISBN ของหนังสือฉบับพิมพ์ แต่หนังสือฉบับอิเล็กทรอนิคส์ก็อาจมีค่า ISBN ของตนเอง
ในกรณีโดยมาก จะสามารถแปลงค่า ASIN ไปเป็นค่า EAN (European Article Number) ที่คู่กัน[ต้องการอ้างอิง]
ASIN ยังใช้สำหรับกำหนดสิ่งอื่น ๆ เช่น ธุรกิจต่าง ๆ ในสมุดโทรศัพท์หน้าเหลือง เช่น A9.com และ OpenSearch[ต้องการอ้างอิง]
เชิงอรรถและอ้างอิง

↑  "Amazon.ca Help: Product Identifiers". Amazon.ca. สืบค้นเมื่อ 2011-05-25.
↑  "FAQ: ISBN-13 for Amazon Associates". Affiliate-Program.Amazon.com. สืบค้นเมื่อ 2014-10-29.
เลขอี

สารละลายไรโบเฟลวิน (วิตามินบี2) (E101)
ผลึกโมโนโซเดียมกลูตาเมต (E621)
เลขอี (อังกฤษ: E number; E มาจากคำว่า "ยุโรป") เป็นรหัสที่ใช้บ่งชี้วัตถุเจือปนอาหารที่ใช้ในสหภาพยุโรป และสวิตเซอร์แลนด์ โดยวัตถุเจือปนอาหารเหล่านี้ต้องผ่านการรับรองจากหน่วยงานความปลอดภัยด้านอาหารแห่งสหภาพยุโรป (EFSA)
รายการอย่างย่อ

เลขอีจะขึ้นต้นด้วย E ตามด้วยรหัสแสดงประเภทของวัตถุเจือปน
E100-199: สีผสมอาหาร
E200-299: วัตถุกันเสีย
E300-399: สารต้านอนุมูลอิสระและสารปรับความเป็นกรด-ด่าง
E400-499: สารเพิ่มความหนืด, สารทำให้คงตัว และอิมัลซิฟายเออร์
E500-599: สารปรับความเป็นกรด-ด่างและสารป้องกันการจับตัว
E600-699: สารชูรส
E700-799: ยาปฏิชีวนะ
E900-999: สารเคลือบผิวและวัตถุให้ความหวานทดแทนน้ำตาล
E1000–1599 : สารเคมีอื่น ๆ
แหล่งข้อมูลอื่น

รายการเลขอีฉบับเต็ม
รายการเลขอีฉบับเต็ม (pdf) เก็บถาวร 2015-11-23 ที่ เวย์แบ็กแมชชีน
เลดีนิโคลัส วินด์เซอร์

| นิโคลัส วินด์เซอร์ |
| --- | --- |
เกิด: เปาลา โดอิมี เด ลูพิส เด ฟรันโคแปน 7 สิงหาคม พ.ศ. 2512 (55 ปี) ลอนดอน ประเทศอังกฤษ สหราชอาณาจักร
มีชื่อเสียงจาก: สมาชิกราชวงศ์วินด์เซอร์ 
คู่สมรส: ลอร์ดนิโคลัส วินด์เซอร์
บุตร: อัลเบิร์ต วินด์เซอร์ ลีโอโพลด์ วินด์เซอร์ หลุยส์ วินด์เซอร์
บิดามารดา: หลุยส์ โดอิมี เด ลูพิส เคานต์แห่งลูพิส อิงกริด เดตเตอร์ เด ฟรันโคแปน
เลดีนิโคลัส วินด์เซอร์ (อังกฤษ: Lady Nicholas Windsor) (นามเดิม: เปาลา โดอิมี เด ลูพิส เด ฟรันโคแปน) เกิดเมื่อวันที่ 7 สิงหาคม พ.ศ. 2512 เป็นธิดาของ หลุยส์ โดอิมี เด ลูพิส เคานต์แห่งลูพิส กับ อิงกริด เดตเตอร์ เด ฟรันโคแปน มารดาของเธอเป็นนักกฎหมายชาวสวีเดน ส่วนบิดาของเธอเป็นท่านเคานต์แห่งตระกูลลูพิสของอังกฤษ อีกทั้งบิดาของเธอยังเป็นเศรษฐ๊ที่เป็นที่รู้จักในนามของเจ้าของที่ดินในประเทศอังกฤษและโครเอเชีย เธอมีน้องทั้งหมด 4 คน ได้แก่ ปีเตอร์ ฟรันโคแปน คริสเตีนน ฟรันโตแปน นิโคลัส ฟรันโคแปน และ ลอเรนซ์ ฟรันโคแปน
สมรส

เธอได้พบกับสวามีในอนาคต ณ มหาวิทยาลัยนิวยอร์ก ใน พ.ศ. 2542 อีกทั้งยังพบกันในงานเลี้ยงของเพื่อนของลอร์ดนิโคลัสอีก ทั้งคู่จึงตกลงหมั้นกันในเดือนกรกฎาคม พ.ศ. 2549 และสมรสกันวันที่ 4 พฤศจิกายน ในปีเดียวกัน ณ นครรัฐวาติกัน จากนั้นเดินทางมายังอังกฤษ และจดทะเบียนสมรสกันในวันที่ 19 ตุลาคมในปีเดียวกัน ทำให้เปาลามีชื่อใหม่เป็น เลดีนิโคลัส วินด์เซอร์ ทั้งคู่มีบุตรด้วยกันคือ
อัลเบิร์ต วินด์เซอร์
ลีโอโพลด์ วินด์เซอร์
หลุยส์ วินด์เซอร์
หลังจากสมรสแล้ว เลดีนิโคลัส วินด์เซอร์ ได้ทำงานร่วมกับสวามี และเป็นตัวแทนของพระราชวงศ์อังกฤษในการเดินทางเยือนประเทศในเครือจักรภพตามพระบรมราชโองการของสมเด็จพระราชินีนาถเอลิซาเบธที่ 2 แห่งสหราชอาณาจักร ซึ่งทรงพระกรุณาโปรดเกล้าโปรดกระหม่อมให้เธอ ทำงานในเรื่องนี้ตั้งแต่ พ.ศ. 2552 ทั้งนี้ เลดีนิโคลัส วินด์เซอร์ ยังเป็นประธานสมาคมนักกฎหมายแห่งสหราชอาณาจักร ตั้งแต่ พ.ศ. 2556 มารดาของเธอนั้นเป็นผู้ให้การช่วยเหลือและเป็นที่ปรึกษาของโครงการนี้
เลดีมารีนา วินด์เซอร์

| เลดี มารีนา วินด์เซอร์ |
| --- | --- |
มารีนา ชาร์ลอตต์ อเล็กซานดรา แคทเธอรีน เฮเลน วินด์เซอร์
เกิด:  (1992-09-30) 30 กันยายน ค.ศ. 1992 (32 ปี) โรงพยาบาลโรซี เคมบริดจ์ ประเทศอังกฤษ สหราชอาณาจักร
บิดามารดา: จอร์จ วินด์เซอร์ เอิร์ลแห่งเซนต์แอนดรูว์ (บิดา) ซิลเวนา โทมาเซลลี (มารดา)
เลดีมารีนา วินด์เซอร์ (อังกฤษ: Lady Marina Windsor) เกิดเมื่อวันที่ 30 กันยายน ค.ศ. 1992 เป็นธิดาคนรองใน จอร์จ วินด์เซอร์ เอิร์ลแห่งเซนต์แอนดรูว์ และ ซิลเวนา โทมาเซลลี เป็นพระนัดดาใน เจ้าชายเอ็ดเวิร์ด ดยุกแห่งเคนต์ พระปนัดดาใน เจ้าชายจอร์จ ดยุกแห่งเคนต์ พระญาติใน สมเด็จพระเจ้าชาลส์ที่ 3 แห่งสหราชอาณาจักร รัชกาลปัจจุบัน เธอเติบโตในเคมบริดจ์ และเข้าเรียนที่โรงเรียนเซนต์แมรีพร้อมกับน้องสาวของเธอ เลดีอาเมเลีย วินด์เซอร์ ณ บาร์กเชอร์ เธอละน้องสาวเป็นนางแบบมืออาชีพในสหราชอาณาจักร
ในปี ค.ศ. 2012 เธอเดินทางเป็นการส่วนตัวมายังประเทศไทย โดยได้ฝึกซ้อมมวยไทย
สิทธิในการสืบราชสันตติวงศ์

จอร์จ วินด์เซอร์ เอิร์ลแห่งเซนต์แอนดรูว์ บิดาของเธอ เคยถูกถอดออกจากการสืบราชสันตติวงศ์แห่งสหราชอาณาจักรจากการสมรสกับหญิงคริสตัง ถือเป็นการละเมิดพระราชบัญญัติว่าด้วยการสืบราชสันตติวงศ์ ค.ศ. 1701 อย่างไรก็ตามแคเทอริน ดัชเชสแห่งเคนต์ ย่าของเธอก็เปลี่ยนไปเข้ารีตนิกายโรมันคาทอลิกในปี ค.ศ. 1994 ซึ่งเจ้าชายเอ็ดเวิร์ด ดยุกแห่งเคนต์ ปู่ของเธอมิได้ถูกถอดถอนจากลำดับการสืบราชสมบัติ เพราะการเปลี่ยนนิกายของดัชเชสแห่งเคนต์นั้นเกิดขึ้นภายหลังการเสกสมรสในปี ค.ศ. 1961 แต่ต่อมาลอร์ดนิโคลัส วินด์เซอร์ อาของเธอได้เปลี่ยนไปนับถือนิกายโรมันคาทอลิกในปี ค.ศ. 2001 จึงถูกถอดออกจากการสืบราชสันตติวงศ์ไปอีกคน
ครั้นเมื่อมีการออกพระราชบัญญัติว่าด้วยการสืบราชสันตติวงศ์ ค.ศ. 2013 (Succession to the Crown Act 2013) ซึ่งเป็นกฎหมายฉบับใหม่ ทำให้เอิร์ลแห่งเซนต์แอนดรูว์ มีชื่ออยู่ในการสืบราชสมบัติอีกครั้ง แต่ตัวเธอและเอ็ดเวิร์ด วินด์เซอร์ ลอร์ดแห่งดาวน์แพทริก ยังยืนยันศรัทธาที่มีต่อนิกายโรมันคาทอลิกและยอมละทิ้งสิทธิในการสืบราชสันตติวงศ์ ด้วยเหตุนี้เลดีอาเมเลียจึงเป็นทายาทเพียงคนเดียวที่ยังอยู่ในลำดับการสืบราชบัลลังก์ ปัจจุบันเลดีอาเมเลีย วินด์เซอร์ อยู่ในลำดับที่ 43 ในการสืบราชบัลลังก์ของสหราชอาณาจักรต่อจากบิดา
เร็วทะลุนรก

| เร็วทะลุนรก |
| --- | --- |
โปสเตอร์ในแบบภาษาญี่ปุ่น
กำกับ: แอนดริว เลา
อำนวยการสร้าง: แมนเฟรด หว่อง
นักแสดงนำ: เจิ้ง อี้เจี้ยน ถัน เหย้าเหวิน จาง ป๋อจือ เยิ่น ต๊ะหัว หลิน ซีเหลย เดวิด เจียง เค้อ เช่าเหลียง
บริษัทผู้สร้าง: บ็อบโปรดักชั่น  
ผู้จัดจำหน่าย: วินส์เอนเตอร์เทนเมนต์ (ฮ่องกง) สหมงคลฟิล์ม (ไทย)
วันฉาย: 18 ธันวาคม 1999  (ฮ่องกง) 19 มกราคม 2000  (จีน) 12 เมษายน 2000  (ไทย)
ภาษา: กวางตุ้ง ไทย
เร็วทะลุนรก (จีน: 烈火戰車２極速傳說; อังกฤษ: The Legend of Speed) ภาพยนตร์ดราม่า-แอ็คชั่นสัญชาติฮ่องกง นำแสดงโดย เจิ้ง อี้เจี้ยน, ถัน เหย้าเหวิน, จาง ป๋อจือ, เยิ่น ต๊ะหัว, หลิน ซีเหลย กำกับโดย แอนดริว เลา
เรื่องย่อ

สกาย เป็นเด็กหนุ่มลูกชายของมหาเศรษฐีผู้หยิ่งจองหอง สกายใช้เวลาไปกับการแข่งรถซิ่งบนท้องถนนของฮ่องกง สกายแข่งรถชนะจิงโก้ และเดิมพันด้วยการตีขาของจิงโก้จนหัก  จิงโก้กับพวกจึงเก็บความแค้นนี้ไว้ เมื่อ เติ้งฟง พี่ชายของจิงโก้พ้นโทษออกมาแล้วจากเรือนจำ  ได้ออกมาล้างแค้นให้ ด้วยการเดิมพันแข่งกับสกาย โดยที่ เพ็ดดี้ เพื่อนของสกายที่เชี่ยวชาญการตกแต่งเครื่องยนต์ได้เตือนแล้ว แต่สกายก็ไม่ฟัง  ผลปรากฏว่าสกายแพ้ โดยเกิดอุบัติเหตุตกจากทางด่วน ซ้ำยังทำให้ เคลลี่ แฟนสาวต้องเสียชีวิต  ขณะเดียวกันก็ถูกตำรวจจับเนื่องจากถูกยัดยาเสพติด
สกายจึงต้องเดินทางมายังประเทศไทย เพื่อตามหา ปีศาจตง พ่อของตนเองที่เป็นอดีตตำนานนักแข่งรถที่เคยขับเคี่ยวกับเติ้งฟงมาก่อน ที่นั่น สกายได้พบกับ ปีศาจตงที่พัทยา ปรากฏว่าปีศาจตงกลายเป็นคนขาพิการ ซ้ำยังมีมือข้างซ้ายที่สั่นเทา เพราะถูกเติ้งฟงตัดเส้นเอ็น แต่ก็มีความสุขดีกับชีวิตครอบครัวใหม่ที่ไทย ปีศาจตงได้ทำให้สกายฟื้นกลับมาเป็นคนใหม่ ขณะเดียวกันที่ฮ่องกง ระหว่างรอสกายอยู่ เติ้งฟงได้ท้าเพ็ดดี้ให้แข่งด้วย ด้วยการพันผ้าเทปกับพวงมาลัย ปรากฏว่าเพ็ดดี้เกิดอุบัติเหตุ เสียชีวิต แนนซี่ น้องสาวของเพ็ดดี้ได้เดินทางมาไทยเพื่อแจ้งข่าวแก่สกาย สกายจึงกลับไปยังฮ่องกงอีกครั้ง เพื่อสู้กับเติ้งฟงและล้างแค้นให้เพ็ดดี้
นักแสดง

เจิ้ง อี้เจี้ยน รับบทเป็น สกาย
ถัน เหย้าเหวิน รับบทเป็น เพ็ดดี้
หลิน ซีเหลย รับบทเป็น เคลลี่
จาง ป๋อจือ รับบทเป็น แนนซี่
เยิ่น ต๊ะหัว รับบทเป็น เติ้งฟง
เดวิด เจียง รับบทเป็น โทนี่
จอห์น อิสรัมย์ รับบทเป็น จอห์น อิสรัมย์
เม้ง ป.ปลา รับบทเป็น เจ้าของร้านในเยาวราช
เค้อ เช่าเหลียง รับบทเป็น ปีศาจตง
เบื้องหลังและคำวิจารณ์

The Legend of Speed เป็นภาพยนตร์จาก บ็อบโปรดักชั่น นับเป็นเรื่องที่ต่อจาก A Man Called Hero ในปีเดียวกัน โดยมีนักแสดงนำ คือ เจิ้ง อี้เจี้ยน และผู้กำกับฯที่เคยร่วมงานกันมาก่อน คือ แอนดริว เลา
ภาพยนตร์มีเนื้อหาเกี่ยวกับ สกาย เด็กหนุ่มลูกชายมหาเศรษฐีที่ใช้ชีวิตเสเพลไปวัน ๆ  กับการแข่งรถบนท้องถนนของฮ่องกง ซึ่งเป็นการกระทำที่ผิดกฎหมาย และทำให้แฟนสาวของตัวเองต้องตาย สกายได้เรียนรู้เกี่ยวกับชีวิตที่แท้จริงกับปีศาจตง พ่อแท้ ๆ ของตนที่ไทย ซึ่งนี่เป็นสูตรสำเร็จสำหรับภาพยนตร์แนวพาณิชย์โดยทั่วไปของฮ่องกง แต่ถือว่าเป็นสิ่งใหม่สำหรับ แอนดริว เลา และการแสดงของจาง ป๋อจือ ซึ่งเป็นนักแสดงหน้าใหม่ เธอทำได้ดีทีเดียวกับบทเด็กสาวที่ไร้เดียงสา ซึ่งทำให้ภาพยนตร์สดใสมีชีวิตชีวาขึ้นมาทีเดียว
แหล่งข้อมูลอื่น

เร็วทะลุนรก ที่อินเทอร์เน็ตมูวีเดตาเบส
เลดีพาเมลา ฮิกส์

| เลดี พาเมลา ฮิกส์ |
| --- | --- |
เลดีพาเมลาและชวาหะร์ลาล เนห์รู ในปี ค.ศ. 1948
เกิด: พาเมลา คาร์เมน ลูอีส เมาต์แบ็ตเทน  (1929-04-19) 19 เมษายน ค.ศ. 1929 (95 ปี) บาร์เซโลนา ประเทศสเปน
คู่สมรส: เดวิด ไนติงเกล ฮิกส์
บุตร: เอ็ดวีนา แบรนด์เนลล์ แอชลีย์ ฮิกส์ อินเดีย ฮิกส์
บิดามารดา: หลุยส์ เมานต์แบ็ตเทน เอิร์ลเมานต์แบ็ตเทนแห่งพม่า เอ็ดวินา แอชลีย์ เคาน์เตสเมานต์แบ็ตเทนแห่งพม่า
เลดีพาเมลา ฮิกส์ (ราชสกุลเดิม: เมานต์แบ็ตเทน) (อังกฤษ: Lady Pamela Hicks) เกิดเมื่อวันที่ 19 เมษายน ค.ศ. 1929 เป็นธิดาคนเล็กในหลุยส์ เมานต์แบ็ตเทน เอิร์ลเมานต์แบ็ตเทนแห่งพม่า และเอ็ดวินา แอชลีย์ เคาน์เตสเมานต์แบ็ตเทนแห่งพม่า เป็นพระนัดดาในเจ้าชายลูทวิชแห่งบัทเทินแบร์ค เป็นพระภาติยะในสมเด็จพระราชินีลูอีสแห่งสวีเดน พระญาติในเจ้าชายฟิลิป ดยุกแห่งเอดินบะระ พระราชสวามีในสมเด็จพระราชินีนาถเอลิซาเบธที่ 2 แห่งสหราชอาณาจักร เป็นน้องสาวเดียวคนเดียวของแพทริเซีย แคนเชบูลล์ เคาน์เตสที่ 2 เมานต์แบ็ตเทนแห่งพม่า
สมรส

เลดีพาเมลา เมานต์แบ็ตเทน สมรสกับเดวิด ไนติงเกล ฮิกส์ เมื่อวันที่ 13 มกราคม ค.ศ. 1960 โดยมีเพื่อนเจ้าสาวคือ เจ้าฟ้าหญิงแอนน์และเจ้าหญิงคาริสาแห่งเฮสส์ (พระธิดาในเจ้าหญิงโซฟีแห่งกรีซและเดนมาร์ก) ทั้งคู่มีบุตรดังนี้
เอ็ดวีนา แบรนด์เนลล์
แอชลีย์ ฮิกส์
อินเดีย ฮิกส์
หลังจากงานสมรสผ่านไปไม่นาน วันที่ 21 กุมภาพันธ์ ในปีเดียวกันนั้น เอ็ดวินา แอชลีย์ เคาน์เตสเมานต์แบ็ตเทนแห่งพม่า มารดาของเธอก็ถึงแก่กรรมลงด้วยอายุ 59 ปี